Държавен вестник, бр. 30, 2021 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  30
.2 извършват прегледи, поискани от компетентните органи на пристанищна държава. 
Администрацията уведомява Организацията за специфичните отговорности и условия на 
правомощията, делегирани на определените инспектори или признати организации, за 
разпространение до страните по настоящата Конвенция за информация на техните 
служители. 
3.3 
Когато назначен инспектор или призната организация определи, че състоянието на 
кораба или неговото оборудване не съответства в значителна степен на данните от 
свидетелството или е такова, че корабът не е годен за плаване без да представлява 
необоснована заплаха за увреждане на морската среда, инспекторът или организацията 
незабавно осигурява предприемането на коригиращи действия и своевременно уведомява 
Администрацията. Ако такива коригиращи действия не бъдат предприети, свидетелството 
се отнема и Администрацията се уведомява незабавно; и ако корабът се намира в 
пристанище на друга страна по Конвенцията, съответните органи на пристанищната 
държава също се уведомяват незабавно. Когато служител на Администрацията, назначен 
инспектор или призната организация е уведомил съответните органи на пристанищната 
държава, правителството на тази пристанищна държава оказва на този служител, инспектор 
или организация необходимото съдействие за изпълнение на задълженията им по 
настоящото правило. Когато е приложимо, правителството на съответната пристанищната 
държава предприема такива стъпки, които да гарантират, че корабът няма да отплава, 
докато не е мореходен, или да напусне пристанището с цел да се придвижи до най-близкия 
подходящ кораборемонтен завод, без това да представлява неразумна заплаха за увреждане 
на морската среда. 
3.4 
Във всички тези случаи съответната Администрация гарантира изцяло пълното 
извършване и ефикасността на прегледа и се ангажира да вземе необходимите мерки за 
изпълнение на това задължение. 
4.1 
Състоянието на кораба и неговото оборудване се поддържа така, че да съответства 
на разпоредбите на настоящата Конвенция, за да се гарантира, че корабът във всички 
отношения ще остане годен да плава в морето без да представлява неразумна заплаха за 
увреждане на морската среда. 
4.2 
След приключване на всеки преглед на кораба съгласно параграф 1 от настоящото 
правило, не се правят промени в конструкцията, оборудването, системите, устройствата, 
приспособленията 
и 
материалите, 
обхванати 
от 
прегледа, 
без 
разрешение 
от 
Администрацията, освен при пряка подмяна на такова оборудване и устройства. 
4.3 
При настъпване на авария на кораб или откриване на дефект, които засягат целостта 
на кораба, ефективността или пълнотата на оборудването му, обхванати от настоящия 
Анекс, капитанът или собственикът на кораба при първа възможност докладва на 
Администрацията, признатата организация или определения инспектор с отговорност за 
издаване на съответния свидетелство, който/която трябва да започне разследване, за да 
определи дали е необходим преглед, както се изисква в параграф 1 от настоящото правило. 
Ако корабът се намира в пристанище на друга страна по Конвенцията, капитанът или 
собственикът също така докладва незабавно на съответните органи на пристанищната 
държава, като определеният инспектор или призната организация се уверява, че такъв 
доклад е бил направен. 
Правило 7 
Издаване или потвърждаване на свидетелства 
1 
Международното свидетелство за предотвратяване на замърсяването с нефт се 
издава, след първоначален  или подновителен преглед в съответствие с разпоредбите на